Di tazwara n uḥric-agi ad nexdem tiferket n tɣuri i udlis anda ara ad d-nawi awal ɣef tmeddurt n umaru d wayen i d-yura akked tesleḍt-is si tama n daxel akked berra d ugzul i yiḍriṣen yellan daxel-is, syen nekkes-d iḍrisen n umyi i wumi nexdem taṣleḍt ilmend n tulmisin n ungal ama si tama n usentel; iwudam; adiwenni ; tasiweltatg iwakken ad nẓer amek i dyella ar daxel n ungal akked d acu-ten wassaɣen yesa akked yiwudam d yineḍruyen i d-yellan deg-s; syen tella-d ilmend n wanawen n umyeḍres iwakken ad nessiweḍ ad d-nessegzi ma yella iḍriṣen llan-d ɣer daxel n ungal-agi ama d tabdert ; awehhi ; tawelhaatg ; ilmend n wanawen n umyi imi ad nareḍ ad nẓer ma yella d umiten i d-yettawin ɣef tlallit n yirebiten neɣ wid i dyettawin ɣef unerni n umdan d umaḍal ; asnulfu n umdan neɣ d umyiten n wassaḍ.